en en hbs_lat en en en en en en en gu gu la gu gu en en en en en en en en en en en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu en ca en gu gu gu gu gu gu gu gu gu gu gu gu gu gu gu gu gu gu gu gu en en ca gu gu gu gu gu gu gu gu gu gu gu gu gu gu gu gu en en ca en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca gu gu gu gu gu gu gu gu gu gu gu gu gu gu gu gu gu gu gu gu en ca gu gu gu gu gu gu gu gu gu gu gu gu gu gu gu gu gu gu gu gu gu gu gu gu en ca gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fr ca gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu ca gu gu gu gu gu gu gu gu gu gu gu gu gu gu gu gu gu gu gu gu gu gu ca gu gu gu gu gu gu gu gu gu gu gu gu gu gu gu gu gu gu ca gu en en en
Nikki Ni Kavita – Page 2 – Poems and Musings by Nikki Shah
તું મને આમ જ મળે છે 19-August-2018
Subscribe to NikkiNiKavita via Email
Enter your email address to subscribe to this blog and receive notifications of new poems by email.
‘મા’ તારા જીવન જીવવાનો અંદાજ કંઈક ગજબનો છે,
તારી સૌને પ્રેમ કરવાની કળા કંઈક અજબ જ છે.
‘મા’ તારો સહજ સ્વભાવ એકદમ ગજબનો છે,
દિલને સાફ રાખી બધાંને સાથે રાખવાની અદા કંઈક અજબ જ છે.
‘મા’ તારા સ્નેહમાં બધાંને નવડાવવાની કળા કંઈક ગજબની છે,
‘મા’ તારું તે કદીના વિચાર્યું , પરિવારને પ્રથમ રાખવાની કળા કંઈક ગજબ જ છે,
મનને મોટું રાખી બધાંને બધું આપી દેવાની કળા કંઈક અજબ જ છે.
‘મા’ તારા જીવન જીવવાનો અંદાજ કંઈક ગજબનો છે,
‘મા’ તારા શબ્દોમાં મીઠાશ કંઈક ગજબની જ છે,
સૌના દિલને જીતવાની કળા તારામાં કંઈક અજબની છે.
‘મા’ તારા સ્વભાવમાં ભોળપણ ભારોભાર ગજબનું છે,
કોઈ ગુનો કરે એને પણ ભેટવાની કળા કંઈક અજબ જ છે.
‘મા’ તારામાં અપેક્ષા વિના જીવન જીવવાની કળા કંઈક ગજબ જ છે,
બસ તારી પાસે આજ સીખી જાઉં તો આ જીવન અજબનું છે.
મા’ તારા જીવન જીવવાનો અંદાજ કંઈક ગજબનો છે,
તારી સૌને પ્રેમ કરવાની કળા કંઈક અજબ જ છે.
The Audio Version of ‘‘મા’ તારો અંદાજ’
બે ઘડી બેસી કંઈક લખી લઉં,
સાત ફેરા તારી સાથે ફરી લઉં.
પરોઢને આપણા પ્રણયથી ભરી લઉં,
મારા દરેક શ્વાસમાં તને સમાવી લઉં.
પ્રેમથી તારી દુનિયા સજાવી લઉં.
એક થાડીમાં જમીને થોડો પ્રેમ વધારી લઉં,
તારો હાથ થામી આપણા સપના પૂરા કરી લઉં.
તારી સાથે સંતાકૂકડી રમી લઉં,
શોધીલે તું મને તો બસ તને ભેટી લઉં.
તારી આગોશમાં (હીંચકા પર) ઝૂલી લઉં,
આ ભાસને હકીકત બનાવી લઉં.
પાંખ મળે તો તારી સાથે ઊડી લઉં,
દરિયામાં બે-ચાર ડૂબકી તારી સાથે મારી લઉં.
તારા માથે હાથ મૂકી કસમ એવી લઈ લઉં,
આ જિંદગી બસ તારા નામે લખી લઉં.
બે ઘડી બેસી એક ખાનગી પત્ર લખી લઉં,
સાત ફેરા ફરી જનમ જનમનો સાથ નિભાવી લઉં.
The Audio Version of ‘ખાનગી પત્ર’
સંબંધો ક્યારેક મીઠાં તો ક્યારેક કડવા હોય છે,
કેમ અચાનક આપણા મનને નડતા હોય છે?
ક્યારેક પ્રેમ તો ક્યારેક નફરતથી ભરેલા હોય છે,
કેમ આપણી લાગણીઓ સાથે રમતા હોય છે?
સંબંધો ક્યારેક સરળ તો ક્યારેક અઘરા હોય છે,
કેમ આપણા વિચારોથી કંઈક અલગ હોય છે?
ક્યારેક હસાવતાં તો ક્યારેક રડાવતા હોય છે,
કેમ આપણી સમજથી ઘણા પર હોય છે?
સંબંધો ક્યારેક મીઠાં તો ક્યારેક કડવા હોય છે,
કેમ અચાનક આપણા મનને નડતા હોય છે?
કયારેક લાડ તો ક્યારેક ધિક્કારથી ભરેલા હોય છે,
કેમ આપણા દિલને અકળાવતા હોય છે?
સંબંધો જો પ્રેમ અને સમજથી ભરેલા હોય,
તો જ આપણા મનને ગમતા હોય છે.
The Audio Version of ‘સંબંધો’
Posted on 10-June-201814-June-201812 Comments on સંબંધો
મમ્મી, મને તારી કદર સમજાય ગઈ
મમ્મી બન્યાં પછી એક વાત સમજાય ગઈ,
મમ્મી મને તારી કદર સમજાય ગઈ.
બંનેને લાડ કરતા કરતા હું ક્યાંક ખોવાઈ ગઈ,
ત્યાંજ મને તારા લાડની કદર સમજાય ગઈ.
સવારે બંનેને નાસ્તો કરાવતા આજે મારી આંખ ભરાઈ ગઈ,
મારી મમ્મી, મને તારી કદર સમજાય ગઈ.
બંનેની સ્કૂલથી આવવાની રાહ જોતી, ને આખા દિવસની વાતો કરતી,
કેમ જાણે મારી વાતોને મારી મમ્મીની કદર સમજાય ગઈ.
ભૂખ લાગી છે દીકરા, ચલ કંઈ ખાવા આપું?
આજે અચાનક મારી ભૂખને મમ્મી તારી કદર સમજાય ગઈ.
મમ્મી બન્યાં પછી એક વાત સમજાય ગઈ,
મમ્મી મને તારી કદર સમજાય ગઈ.
તને ઊંઘ નથી આવતી દીકરા, ચલ મારી સાથે સૂઈ જા,
આજે મારી ઊંઘને મમ્મી તારી કદર સમજાય ગઈ.
બહુ ઠંડી છે દીકરા, જેકેટ પેરીને જા,
આજે જેકેટ જાતે પેરીને ચાલવા જતા, મમ્મી મને તારી કદર સમજાય ગઈ.
કંટાળો આવે છે, ચલ તને શોપિંગમાં લઇ જઉં દીકરા,
આજે મારા કંટાળાને મમ્મી તારી કદર સમજાય ગઈ.
દીકરા માથું દુ:ખે છે, આવીજા મારા ખોળામાં,
આજે તારા ખોળાની મમ્મી મને કદર સમજાય ગઈ.
હવે તું યુનિવર્સિટી જતી રહીશ, તારા વગર હું એકલી થઈ જઈશ,
આ એકલપણાનાં ડરને સાચેજ મમ્મી તારી કદર સમજાય ગઈ.
તારી આંખો કેમ ભીની છે? બધુ બરાબર છેને દીકરા?
સાચું કહું મમ્મી આજે મારી ભીની આંખોને તારી કદર સમજાય ગઈ.
મમ્મી બન્યાં પછી એક વાત સમજાય ગઈ,
મમ્મી મને તારી કદર સમજાય ગઈ.
The Audio Version of ‘મમ્મી, મને તારી કદર સમજાય ગઈ’
Posted on 3-June-201814-June-201820 Comments on મમ્મી, મને તારી કદર સમજાય ગઈ
આજે અમારી સવારી મજા કરવા ઉપડી,
એક દુનિયાથી નીકળી અલગ દુનિયામાં ઉપડી.
ઘરબાર છોડી બસ ધમાલ કરવા ઉપડી,
આજે અમારી સવારી મજા કરવા ઉપડી.
દરિયાની લહેરોમાં ડુબકીઓ મારવા ઉપડી,
ને ગગનની ઊંચાઈઓને સ્પર્શવા ઉપડી,
આજે અમારી સવારી મજા કરવા ઉપડી.
બધું ભલેને મૂકીને ઉપડી પણ
કેમેરાને સાથે લઈને ઉપડી,
ખાવા પીવાને નાચવા ઉપડી,
આજે અમારી સવારી મજા કરવા ઉપડી.
સુખ દુ:ખ સૌ દૂર મૂકીને ઉપડી,
માત્ર સાથે પ્રેમ લઈને ઉપડી,
મિત્રોની ટોળી ફરવા ઉપડી,
હાસ્યની થેલીઓ સાથે લઈને ઉપડી.
આજે અમારી સવારી મજા કરવા ઉપડી,
એક દુનિયાથી નીકળી અલગ દુનિયામાં ઉપડી.
The Audio Version of ‘મિત્રોની ટોળી’
Posted on 27-May-201814-June-2018Tags friends, good times, travel6 Comments on મિત્રોની ટોળી
ચલને તને પ્રેમ કરી લઉં
નાનકડી એક વાત કહી દઉં,
મન કરે છે તારા પર વિશ્વાસ કરી લઉં .
આંખોને થોડી ઠંડક આપી દઉં,
તને જોઈને જરા શ્વાસ લઈ લઉં.
જિંદગીના સુખ દુ:ખ તારી સાથે માણી લઉં,
તારી છાયામાં આ જીવન જીવી લઉં.
કદી ના તૂટે એવી કસમ આપી દઉં,
બસ તારી માટે આ દુનિયાથી લડી લઉં.
નાનકડી એક વાત કહી દઉં,
મન કરે છે તારા પર વિશ્વાસ કરી લઉં.
રોજ તારી સાથે થોડી ગુપચુપ કરી લઉં,
તારી એજ વાતોમાં મારી સાંજો પૂરી લઉં.
બેસ મારી પાસે જરા તને સ્પર્શ કરી લઉં,
તારા હાથોમાં હાથ આપી આ જિંદગી પસાર કરી લઉં.
નાનકડી એક વાત કહી દઉં,
મન કરે છે તારા પર વિશ્વાસ કરી લઉં.
ઠંડી ઠંડી રાતોને તારી યાદોથી ભરી લઉં,
સપનામાં તો આવીને મળીજા, મારા દિલની વાત કહી દઉં.
તને ખોવાનાં ડરથી કેમ દૂર જતી રહું,
ચલને હવે તને પ્રેમ જ કરી લઉં,
મન કરે છે તારા પર વિશ્વાસ કરી લઉં.
The Audio Version of ‘ચલને તને પ્રેમ કરી લઉં’
Posted on 20-May-201814-June-201822 Comments on ચલને તને પ્રેમ કરી લઉં
પ્રીત, તું આજે અઢારની થઈ ગઈ
પ્રીત તું આજે અઢારની થઈ ગઈ,
પણ કેમ જાણે હું થોડી ઉદાસ થઈ ગઈ.
તું અને તારી વાતોની એક આદત થઈ ગઈ,
તારી અને મારી મિત્રતા એક અતૂટ ગાંઠ થઈ ગઈ.
જોત જોતામાં તું આમ મોટી થઈ ગઈ,
પણ હવે મને મૂકીને તું જતી થઈ ગઈ.
પ્રીત તું આજે અઢારની થઈ ગઈ,
પણ કેમ જાણે હું થોડી ઉદાસ થઈ ગઈ.
ખૂબ રહી મારી સાથે હવે યુનિવર્સિટીમાં જવા જેવી થઈ ગઈ,
પણ તારા ગયા પછી હું સાવ એકલી થઈ જઈશ.
ઇંગ્લિશની મારી ભૂલોને સુધારતી થઈ ગઈ,
પણ હવે મારી ભૂલો શોધવા હું તને શોધતી થઈજઈશ.
પ્રીત તું આજે અઢારની થઈ ગઈ,
પણ કેમ જાણે હું થોડી ઉદાસ થઈ ગઈ.
તારા ગુડનાઈટ હગની (goodnight hug) મને આદત થઈ ગઈ,
પણ તારા હગ (hug) વગર હું સાવ ખાલી થઈ જઈશ.
ખૂબ ખુશ છું કે તું અઢારની થઈ ગઈ,
પણ તું જશે તો હું સાવ એકલી થઈ જઈશ.
પ્રીત તું આજે અઢારની થઈ ગઈ,
પણ કેમ જાણે હું થોડી ઉદાસ થઈ ગઈ.
તારા લાડ-પ્રેમની પાપાને આદત થઈ ગઈ,
પણ તારા ફોનની (phone) રાહમાં એમની રાતો લાંબી થઈ ગઈ.
દીદીની બૂમોને ઘરની આદત થઈ ગઈ ,
તારા ગયા પછી હું મીતના બંધ દરવાજાને જોતી રહી જઈશ.
પ્રીત તું આજે અઢારની થઈ ગઈ,
પણ કેમ જાણે હું થોડી ઉદાસ થઈ ગઈ.
પ્રગતિનાં પંથે તું આગળ વધતી થઈ ગઈ,
બસ તને ખુશ જોઈને હું હસ્તી થઈ ગઈ.
તને પ્રેમ કરતા કરતા મારી આંખો ભીની થઈ ગઈ,
બેટા તું જશે તો તારા વગર હું એકલી થઈ જઈશ.
પ્રીત સાચે તું આજે અઢારની થઈ ગઈ.
The Audio Version of ‘પ્રીત, તું આજે અઢારની થઈ ગઈ’
On popular demand, you can now listen to my poem! ? ? This idea was in pipeline for a long time but what better day to execute it than on my daughter’s 18th birthday! ☺
The audio version will help me reach out to more people, who can understand but can’t read Gujarati, and will also help me convey the feeling of the poem, the way it was intended.
I hope you all like this new addition to NikkiNiKavita and I can’t wait to hear the feedback from you guys.
Posted on 13-May-201814-June-2018Tags birthday, daughter, mom-daughter love22 Comments on પ્રીત, તું આજે અઢારની થઈ ગઈ
આ અડધી રાતે લખવા બેસુ જ્યારે,
મારું એકાંત મને ગમે છે.
મારી પેન અને પેપર સાથે ,
મારું એકાંત મને ગમે છે.
દુનિયાની ભીડને માણતા થાકું જ્યારે,
મારું એકાંત મને ગમે છે.
સદાય મહેફિલોને મહાલીને થાકું,
મારું એકાંત મને ગમે છે.
આ અડધી રાતે લખવા બેસુ જ્યારે,
મારું એકાંત મને ગમે છે.
હરતા ફરતા થાકી હવે બસ,
મારું એકાંત મને ગમે છે.
મારી જ કવિતાઓને વાંચવા ,
મારું એકાંત મને ગમે છે.
એકલા રહેવાનું મને ગમતું નથી,
છતાંય મારું એકાંત મને ગમે છે.
મારી પેન અને પેપર સાથે ,
મારું એકાંત મને ગમે છે.
તારી યાદ આવી જાય તો,
તારા સ્મરણમાં રહેવું મને ગમે છે.
તું ના હોય છતાં,
એકાંતમાં તારી સાથે રહેવું ગમે છે.
ક્યારેકભલે ઊંઘ ના આવતી હોય,
મને મારી સાથે રહેવું ગમે છે.
કોઈ વાતો કરવાના હોય તો,
મને મારી સાથે ઘણીવાર વાત કરવું ગમે છે.
મારી જ કવિતા વાંચવા ,
મારું એકાંત મને ગમે છે.
કયારેક હસવા તો ક્યારેક રડવા,
મારું એકાંત મને ગમે છે.
Posted on 6-May-20186-May-201811 Comments on મારું એકાંત
યાદ તો મારી આવી જ જશે,
ક્યારેક આંખ તારી પણ ભીની કરાવી જ જશે.
બાળકોના કાલાવાલા અને તોફાનો,
ક્યારેક એ યાદો તને પણ રડાવી જ જશે.
હસ્યા , ફર્યા સાથે જમ્યા ,
એ તોફાનો તને પણ હલાવી જ જશે.
મિત્રોની જુદાઈ બસ થઈ હવે,
આ નાજુક હૃદય રડીને હવે થાકી જશે.
મારો પ્રેમ કે તારો તિરસ્કાર ,
મારી યાદ તને અપાવી જ જશે.
બોલા-અબોલા થયા, ક્યારેક નજીક તો ક્યારેક દૂર થયા,
છતાં લાગણી મારી તને યાદ આવી જ જશે.
જીવનમાં અવર જ્વર થતી જ રહેશે,
એનાથી શું તું ભૂલી જશે મને ?
લાગણીઓની મારા-મારી છે આજે,
સાચું કહું તું સતાવે છે મને.
આ શું પ્રથા છે નસીબની,
બસ એક પછી એક મૂકીને જાય છે મને.
ઉતાર-ચડાવ બધા જ સંબંધોના મૂળ છે,
છતાં તારી યાદ હલાવી જશે મને.
Posted on 29-April-201814 Comments on નાજુક હૃદય
તું અને તારી વાતો
સંબંધનો વહેણ કંઈક અલગ હોય છે,
પણ તારી સાથે વાત કરવાની મજા કંઈક અલગ હોય છે.
નામ નથી કોઈ કારણ નથી, કામ નથી કે કાજ નથી,
છતાં તારી બકબકની મજા કંઈક અલગ હોય છે.
દિવસો વીતતા જાય છે,તારી ગણવાની આદત મને મલકાવી જાય છે.
અને તારી વાત કરવાની કળા મને ગમતી જાય છે.
નથી કોઈ અપેક્ષા કે નથી કોઈ માંગણી,
તારી બેતુકી વાતોમાં પણ મજા કંઈક અલગ હોય છે.
તારા દિલમાં સ્થાન આપ્યું કંઈક વધારે જ માન આપ્યું ,
તું અને તારી વાતો મારા સમજની બાર હોય છે.
તારા પ્રેમ કે લાગણીના તોલે કદી કોઇ ના આવ્યું ,
તું અને તારી વાતો કંઈક આશીર્વાદ જેવી હોય છે.
તારી સાથે વાતના કરું તો દિવસ ખાખ છે,
દિવસ અધૂરો લાગે જો તારી બકબકના સંભળાય,
તું અને તારી વાતો મારા જીવનમાં ખાસ છે,
તારી સાથે કરેલી વાતોની મજા જ કંઈક ખાસ છે.
Posted on 22-April-201816 Comments on તું અને તારી વાતો
Previous page Page 1 Page 2 Page 3 … Page 7 Next page
Proudly powered by WordPress